Jean Rhys

Jean Rhys (), fødd Ella Gwendolen Rees Williams, var ein karibisk forfattar. Ho er best kjend for romanen Wide Sargasso Sea. Han er skrive som ein forløpar til Charlotte Brontë sin roman Jane Eyre. For denne boka blei ho tildelt W.H. Audens årlege litterære pris.

 Liv og virke 
Jean Rhys blei fødd i Roseau på Dominica. Far hennar var lege og var opphavleg frå Wales.Lindtner Næss, Eli (1982): «Introduksjon til novellen 'På gjensyn i september, Petronell'» i: Det kalles kjærlighet. Noveller av kvinner fra andre land. Bergen: Universitetsforlaget, ISBN 8200057895, s. 35 Mor hennar var kreolsk, det vil seia av blanda opphav. Som sekstenåring drog Jean Rhys til London for å byrja ved Royal Academy of Dramatic Art. Dette var fyrste gongen ho forlét øya der ho var fødd, og møtet med eit totalt framandt samfunn var ei skjelsetjande oppleving som sette spor i forfattarskapen hennar. Pengeproblem førte til at ho måtte slutte på teaterskolen, og ho freista deretter å tena til livsopphald som modell og som ballett- og korjente. Ho gifta seg og flytta til Wien med ektemannen sin. Deretter drog dei vidare til Paris og enda opp i Budapest. I Paris var ho mykje einsam og hadde det svært trongt økonomisk, men ho kom inn i den litterære krinsen rundt litteraten Ford Madox Ford. Samstundes som ho tok jobb som mannekeng, ekspeditrise og omsetjar skreiv ho litterære tekster, og i 1927 debuterte ho med novellesamlinga The Left Bank and Other Stories. Sjølv kalla ho desse sogene «skisser frå eit parisisk bohemliv».

Fram til 1939 gav ho ut fire romanar som fekk positive meldingar. Forfattarskapet hennar gjekk likevel i gløymeboka før BBC Radio dramatiserte romanen Good Morning, Midnight i 1957 og oppdaga at ho no var busett i Devon og var i gang med ein ny novellesamling. Desse novellene kom ikkje ut før i 1968, men i 1966 kom den siste romanen til Rhys, Wide Sargasso Sea. Perioden frå 1957 blei ein renessanse for Jean Rhys som forfattar, og i 1978 blei ho tildelt Den britiske imperiordenen.

 Norske utgjevingar 
Romanen Wide Sargasso Sea er gjeven ut på norsk i to versjonar: Kreolerinnen på Thornfield Hall (Aschehoug Forlag 1966) og Vide Sargasso (Pax Forlag 1999). Novella «På gjensyn i september, Petronella», som fyrst kom ut i samlinga Tigers Are Better-Looking (1968), finst på norsk i antologien Det kalles kjærlighet. Noveller av kvinner fra andre land, som kom ut på Universitetsforlaget i 1982. Novella er omsett av Eli Lindtner Næss, som òg bidrog til antologien med omtalar av novella til Rhys og resten av forfattarskapet hennar i forordet og i ein introduksjon til sjølve novella.

Professor i litteraturvitskap Tone Selboe har skrive om forfattarskapen til Rhys i boka Litterære vaganter.

 Bibliografi (utval) 

 The Left Bank and Other Stories, 1927
 Postures, roman, 1928 (i USA utgitt under tittelen Quartet, 1929)
 After Leaving Mr. Mackenzie, roman, 1931
 Voyage in the Dark, roman, 1934
 Good Morning, Midnight, roman, 1939
 Wide Sargasso Sea, roman, 1966 – utkomen på norsk i to versjonar. I 1966 på Aschehoug forlag; omsett av Liv Malling med norsk tittel Kreolerinnen på Thornfield Hall. I 1999 gav Pax forlag ut boka på nytt; omsett av Ragnfrid Stokke, med tittelen Vide Sargasso.
 Tigers Are Better-Looking: With a Selection from 'The Left Bank''' , noveller, 1968
 Penguin Modern Stories 1, 1969 (andre forfattarar representerte i novellesamlinga: Bernard Malamud, David Plante og William Sansom)
 My Day: Three Pieces, noveller, 1975
 Sleep It Off Lady, noveller, 1976
 Smile Please: An Unfinished Autobiography, 1979
 Jean Rhys Letters 1931–1966, 1984
 Early Novels, 1984
 The Complete Novels, 1985
 Tales of the Wide Caribbean, noveller, 1985
 The Collected Short Stories, 1987
 Let Them Call It Jazz, noveller,1995

 Kjelder Denne artikkelen bygger på «Jean Rhys» frå ,  den 30. november 2025.''  

Kategori:Britiske forfattarar
Kategori:Dominikarar
Kategori:Engelskspråklege forfattarar